Money Mondays
"Money Monday" ni jina la albamu ya kwanza kutoka kwa msanii wa muziki wa kizazi kipya kutoka nchini Tanzania, Vanessa Mdee. Albamu imetoka rasmi tarehe 15 Januari, 2018, japo utangazaji wake ulianza tangu Novemba na mnamo tarehe 29 Disemba 2017 aliita vyombo vya habari kwa ajili ya utambulisho na uzinduzi huku akisindikizwa na Mohombi kutoka Sweden. Januari 20, 2018 alikutana na mashabiki wake pale Mlimani City na kuwauzia albamu hii huku akitia saini katika kava za albamu. Baadaye Jux akaja na kununua albamu 25 kuahidi kuzigawa kwa watu wake wa karibu. Albamu ina jumla ya nyimbo 18, huku 2 zikiwa kama nyimbo za ziada. Albamu imetayarishwa na watayarishaji mbalimbali lakini kazi kubwa ya kuiboresha ilifanywa na Chizan Brain kupitia B. Records. Nyimbo zilizotolewa kama singo ni pamoja na Cash Madame, Kisela na Bounce. Nyimbo zilizowekwa kama za ziada ni pamoja na No Body But Me aliyoimba na KO na Juu aliyoimba na Jux. 
Wasanii walioshirikishwa kutoka katika albamu ni pamoja na Mohombi kutoka Sweden, Konshens kutoka Jamaica, Cassper Nyovest na K.O wote kutoka Afrika Kusini. Wengineo ni kina Joh Makini, Mr P, Reekado Banks, G Nako, Tahpha, Tammy Flavor, Maua Sama na Jux. Kwa upande wa utayarishaji albamu kuna mkono wa Nahreel, Kelly, S2Keezy, Tahpha, Bob Manecky, Breezy na Lufah.
One Sweet Day
Single hii, imekuwa single ya kumi kutoka kwa Carey kufika katika nafasi ya kwanza katika chati ya Billboard na kwa upande wa kundi la Boyz II Men, ulikuwa ni wimbo wa nne, kuwahi kukaa katika chati hii kwa kipindi cha takribani majuma kumi na sita yaani kuanzia katahe 26 Novemba 1995 hadi tarehe 16 Machi 199. Lakini hapo awali kundi la Boyz II Men liliwahi kushika rekodi hii, kwa wimbo wa "End of the Road" mwa mwaka 1992 kukaa katika chati hiyo kwa majuma kumi na tatu , wakati wimbo wa "I'll Make Love toYou" wa mwaka 1994 kukaa kwa kiasi cha mjuma kumi na nne. Halikadhalika wimbo wa "The Boy Is Mine" ulioimbwa na Brandy pamoja na Monica , ambao baadae ulikuja kuimbwa na Whitney Houston wa I Will Always Love You ni miongoni mwa nyimbo zilizowahi kufanya vizuri katika chati hii. Kwa upande wa Carey, wimbo wa "We Belong Together" uliotoka mwaka 2005, na wimbo kutoka katika kundi la Black Eyed Peas wa mwaka 2009 ulioitwa "I Got Feeling" pia ni miongoni mwa nyimbo ziizowahi kukaa katika chati ya muziki kwa kiasi cha wiki kumi na nne. Single ya "One Sweet Day" ilichukua nafasi ya wimbo wa "Exhale"kutoka kwa Witney Houston, lakini badae wimbo huu ulitolewa na wimbo "Because You Loved Me" kutoka kwa Celine Dion